Barrel Boys Wyn | Ons soek nog na die bottel wyn wat 'n skoonma kan beïndruk | Page 2
March 11, 2017 March 11, 2017 / barrelboyswynklub	/ Leave a comment
'n Totaal van nie minder as 90 wyne was in 2016 deur die BBWK se 13 stigterslede geproe. Hier is die resultate in 'n slotsom vir die wat van vintages hou.
March 10, 2017 April 8, 2017 / barrelboyswynklub	/ Leave a comment
Die Barrel Boys was nie altyd wat dit nou is nie. Daar was 'n tyd wat dit net 'n droom was, entoesiastiese praatjies na die 3de bier en, glo dit of nie, daar was 'n tyd wat die boys nie die fynproewers was wie hulle vandag is nie. Daardie tyd is nie so lank, lank gelede nie. Dit was 'n matige somersnag toe die Barrel Boys WK die eerste keer vergader het om die pallette van Suid-Afrika se beste en slegste Bordeaux blends met chirurgiese akkuraatheid te dissekteer. Daar was baie gesê, maar soos Naas Botha se analise van 'n binne-senter se tackle tegniek moet dit eerder nie herhaal word nie. Dertien bottels later het elkeen na sy bed toe gestruikel met al die moed en motorvaardigheid van jou buurman wat net voor die 12-uur afsnytyd oor die Comrades marathon se wenstreep val. Tog was niks so welkom soos die volgende oggend se hoofpyn om jou te herinner dat dit nie net 'n droom was nie.